Sinéad O’Connor

Sinéad Marie Bernadette O'Connor (født 8. desember 1966 i Dublin) er en irsk sanger og låtskriver. Sinéad O'Connor er oppkalt etter Sinéad de Valera, kona til den irske presidenten Éamon de Valera. I 2017 ble det meldt at hun har skiftet navn til Magda Davitt. I oktober 2018 ble det kjent at hun igjen hadde skiftet navn, denne gang til Shuhada’ Davitt, og at hun hadde konvertert til Islam.

Biografi 
Hun var i en søskenflokk på fem, søster til Joseph, Eimear, John, og Eoin. Joseph O'Connor er kjent som novelleforfatter. 

Hun hadde en vanskelig barndom. Foreldrene giftet seg unge og hadde et turbulent forhold, og de flyttet fra hverandre da Sinead var åtte år. De tre eldste bodde hos moren, og Sinead har uttalt at de ble behandlet dårlig. Sangen «Fire on Babylon» handler om hvordan hun selv ble påvirket av barnemishandlingen. Hun har engasjert seg i og snakket på vegne av barnemishandlede. I 1979 flyttet hun til faren og hans nye kone. Hun ble tatt for butikktyveri og havnet på reformskole da hun var 15, the Grianán Training Centre drevet av the Sisters of Our Lady of Charity. Hun har uttalt at hun også fikk en vanskelig tid her. Men det var her hun traff en av dem som jobbet her frivillig på Grianan, søster til Paul Byrne, trommeslager i bandet In Tua Nua. Hun hørte O'Connor synge «Evergreen» av Barbra Streisand. Hun spilte inn en sang med dem kalt «Take My Hand», men de syntes hun, som 15-åring, var for ung til å bli med i bandet.

I 1983 sendte faren henne til Newtown School, en eksklusiv skole i Waterford. Her var det ikke så strengt som på Grianan. Ved hjelp av og med oppmuntring fra sin engelsklærer, Joseph Falvey, spilte Sinead inn en fire-sanger demo; to cover-låter og to egne sanger som senere havnet på hennes første album.

Sommeren 1984 traff hun Columb Farrelly. De startet bandet Ton Ton Macoute, oppkalt etter zombier i haitiansk myte. Etter sommeren flyttet bandet til Waterford. O'Connor droppet raskt skolen og flyttet til Dublin, hvor de fikk mye positiv omtale. Musikken var inspirert av Farrellys interesse for det okkulte og det mystiske. Mange mente at det var O'Connor som var drivkraften i bandet.

Karriere 
O'Connor har gitt ut 13 studioalbum siden debutalbumet i 1987.  

For albumet The Lion and the Cobra fikk O'Connor en Grammy for Best Female Rock Vocal Performance, singelen ble en radiohit. 

Gjennombruddet kom i 1990 med singelen "Nothing Compares 2 U", som er skrevet av Prince, den er fra albumet I Do Not Want What I Haven't Got som ble hennes største suksess med ca. 7 millioner solgte album på verdensbasis. Hun vant en Grammy for «Best Alternative Music Performance». Siden har salgstallene gått jevnt og trutt nedover. 

Hun ga ut et album med irske sanger i 2002, Sean-Nós Nua, albumet er produsert av Dónal Lunny som hun var sammen med på det tidspunktet og fikk en sønn med. 

I 2005 kom albumet Throw Down Your Arms som ble produsert av Sly and Robbie og som inneholdt covers av de tyngste og mest religiøse (rastafari) reggaelåtene som laget på 1970-tallet.

Kontroverser 
O'Connor har en turbulent og kontroversiell artistkarriere bak seg. Blant annet rev hun i stykker et bilde av Pave Johannes Paul II på direktesendt amerikansk TV. Dette medførte bannlysing fra radiostasjoner, folk som ødela utgivelsene hennes og negative reaksjoner fra publikum på konsertene hennes. Artisten har også vært medlem i en rekke religiøse sekter, og hun ble på slutten av 90-tallet ordinert til prest i en uavhengig katolsk gruppe. Senere har hun blitt koblet til Rastafari-troen og andre kristne trossamfunn. Hun har vært gift to ganger og har også uttalt at hun er lesbisk, som ble moderert til bifil etterhvert. Hun prøvde å ta sitt eget liv i 2003 på grunn av psykiske problemer. 
O'Connor var først gift med John Reynolds, plateprodusent og musiker. Han har vært medprodusent på flere av hennes album. De skiltes som venner og de har siden fortsatt å jobbe sammen. Hun var så gift med journalisten Nicholas Sommerlad i 2002.

Drapstrusler 
O'Connor ble sommeren 1997 utsatt for drapstrusler av jødiske høyreekstremister. Bakgrunnen for truslene var en konsert hun skulle holde i Jerusalem til støtte for palestinerne. Det var den venstreorienterte kvinnegruppa «Jerusalem Link» som skulle arrangere Sinead O'Connors konsert. Gruppa har både jødiske og palestinske medlemmer. Deres store kampsak er
at Jerusalem skal være hovedstad for både jøder og palestinere. Truslene førte til at artisten avlyste konserten.

Personlige forhold 

O'Connor har fire barn og har vært gift fire ganger.

Hun fikk sin første sønn, Jake, med sin første ektemann, musikkprodusenten John Reynolds, som co-produserte flere av albumene hennes, inkludert Universal Mother. Reynolds og O'Connor giftet seg i 1987. [83] Rett etter fødselen av datteren Roisin i 1995, begynte O'Connor og jentas far, den irske journalisten John Waters, en lang kamp om jenta som endte med at O'Connor gikk med på å la Roisin bo i Dublin med Waters. [82 ] I 1991 tok O'Connor abort etter at ting ikke fungerte med faren. Hun skrev senere sangen "My Special Child" om opplevelsen.

O'Connor har datet Red Hot Chili Peppers frontmann Anthony Kiedis, han skrev sangen "I Could Have Lied" etter det plutselige bruddet med O'Connor.

I midten av 2001 giftet O'Connor seg med den britiske journalisten Nick Sommerlad; ekteskapet tok slutt i 2004. Hun fikk sitt tredje barn, sønnen Shane, i 2004 med musikeren Donal Lunny. I 2006 fikk hun sitt fjerde barn, Yeshua Francis Neil Bonadio, faren er Frank Bonadio.

O'Connor ble gift for tredje gang 22. juli 2010, med mangeårige venn og samarbeidspartner Steve Cooney, og tok i slutten av mars 2011 beslutningen om å separere.

Hennes fjerde ekteskap var med den irske terapeuten Barry Herridge. De giftet seg 9. desember 2011 i Las Vegas, men ekteskapet tok slutt etter å ha "levd sammen i bare 7 dager". Uken etter, 3. januar 2012, ga O'Connor ut en rekke internettkommentarer om at paret hadde blitt sammen igjen.

I mars 2015 annonserte hun at hun skulle bli bestemor for første gang. Barnets foreldre er Jake Reynolds og hans kjæreste Lia.

Diskografi 
 1987: The Lion and the Cobra
 1990: I Do Not Want What I Haven't Got
 1992: Am I Not Your Girl?
 1994: Universal Mother
 1997: Gospel Oak EP
 2000: Faith and Courage
 2002: Sean-Nós Nua
 2003: She Who Dwells in the Secret Place of the Most High Shall Abide Under the Shadow of the Almighty
 2005: Throw Down Your Arms
 2005: Collaborations
 2007: Theology
 2012: How About I Be Me (and You Be You)?
2014: I'm Not Bossy, I'm the Boss

Referanser

Eksterne lenker 
 
 
 
 

Irske musikere
Personer fra Dublin